nahid-hub/BLUGE-bengali-wikipedia-section-title-prediction huggingface dataset:
ল্যান্ডলক ভুটান চট্টগ্রাম, মংলা ও পাইয়া এবং সৈয়দপুর বিমানবন্দর বন্দরের পণ্য পরিবহনের জন্য বাংলাদেশী সমুদ্র বন্দর ব্যবহার করতে আগ্রহী। বাংলাদেশ, ভারত, নেপাল ও ভুটানের মধ্যে একটি সাব-আঞ্চলিক ট্রানজিট নেটওয়ার্ক সার্ক এর আওতায় সক্রিয় বিবেচনায় রয়েছে এবং এটি এশিয়ান ডেভেলপমেন্ট ব্যাংক এর অনুমোদনক্রমে হবে। এই চারটি দেশের মধ্যে কার্গো, যাত্রী এবং ব্যক্তিগত গাড়ির সহজ চলাচলের জন্য একটি চুক্তি ও স্বাক্ষরিত হয়েছে। 

সঠিক অনুচ্ছেদ শিরোনাম কোনটি?
titleA. ইতিহাস
titleB. শক্তি
titleC. অন্যান্য চুক্তিসমূহ
titleD. পরিবহন
উত্তর: titleD
১৯৩৪ সালে প্রথমবারের মতো ফিফা বিশ্বকাপে অংশগ্রহণ করে। কোয়ার্টার ফাইনালে পৌঁছলেও চেকোস্লোভাকিয়ার কাছে পরাজিত হয়। ১৯৩৮ সালে তারা পুণরায় কোয়ার্টার ফাইনালে পৌঁছে ও হাঙ্গেরির কাছে পরাভূত হয়। ১৯৫৪ সালে সুইজারল্যান্ড বিশ্বকাপে স্বাগতিক দেশের মর্যাদা পায় ও তৃতীয়বারের মতো কোয়ার্টার-ফাইনালে পৌঁছে। কিন্তু প্রতিবেশী অস্ট্রিয়া’র কাছে ৭-৫ গোলে হেরে যায়। এছাড়াও, দলটি ১৯৫০, ১৯৬২ ও ১৯৬৬ সালে প্রথম-রাউন্ডেই বিদায় নেয়।

১৯৯৪ সালের ফিফা বিশ্বকাপের উয়েফা - গ্রুপ ১ এর বাছাই পর্বের বাঁধা পেরিয়ে ২৮ বছর পর প্রথম বিশ্বকাপের চূড়ান্ত পর্বে যায়। রোমানিয়াকে পরাজিত করে ও যুক্তরাষ্ট্রের সাথে ড্র করে দ্বিতীয় রাউন্ডে খেলা নিশ্চিত করে। কিন্তু স্পেনের কাছে ৩-০ ব্যবধানে হেরে যায়।

২০০৬ সালের ফিফা বিশ্বকাপে প্রতিপক্ষ দল কোন গোল না করলেও প্রতিযোগিতা থেকে বিদায় নিতে হয় তাদের। ১৬-দলীয় রাউন্ডে ইউক্রেনের কাছে পেনাল্টি শুটআউটে পরাজিত হয়্ ও বিশ্বকাপের ইতিহাসে রেকর্ড গড়ে। ২০১০ সালের বিশ্বকাপে গ্রুপ পর্বের দ্বিতীয় খেলায় চিলির বিপক্ষে ৭৪ মিনিট পর্যন্ত প্রতিপক্ষ কর্তৃক কোন গোল না খাওয়ার কৃতিত্ব অর্জন করে।

সঠিক অনুচ্ছেদ শিরোনাম কোনটি?
titleA. ইউরোপীয়ান চ্যাম্পিয়নশীপ
titleB. ফিফা বিশ্বকাপ
titleC. ইতিহাস
titleD. উয়েফা ইউরোপা লীগ
উত্তর: titleB
প্রথমে কাদরি করাচির ওরাঙ্গির মদিনা মসজিদের ইমাম ছিলেন। ১৯৯৫ সাল থেকে তার মৃত্যু পর্যন্ত, তিনি জামিয়া মসজিদ কানজ-উল-ইমানের (বাবরি চক, করাচি, পাকিস্তান) একজন বক্তা ও ইমাম হিশেবে তিনি দায়িত্ব পালন করেন। তিনি আল-কুরআনের আট জুজ মুখস্থ করেন, একই সাতে তিনি ছিলেন একজন "কারি"। সরকারের একজন নিরীক্ষক হিশেবে তিনি অনেকবছর কাজ করেন। তিনি জামিয়াত-উল-মদিনা (সাবজ বাজার, করাচি, পাকিস্তান) এ দীর্ঘদিন ইংরেজি ভাষা পড়িয়েছেন। তিনি চারবার হজ করেন ও মদিনায় ভ্রমন করেন। 

২০০০ সালে করাচির নিগরান (দাওয়াত-এ-ইসলামির কাজের প্রধান) হিশেবে নিয়োগ পান। অই বছরের অক্টোবরে তিনি মারকাজি মজলিস-এ-শুরার (দাওয়াত-ই-ইসলামির কেন্দ্রীয় কার্যালয়) নিগরান হিশেবে দায়িত্ব পান।

দাওয়াত-ই-ইসলামির প্রতি তার ত্যাগের জন্য তাকে "আত্তার কা পিয়ারা" উপাধি দেয়া হয়। 

সঠিক অনুচ্ছেদ শিরোনাম কোনটি?
titleA. ধর্মীয় প্রভাব
titleB. পূর্বের জীবন
titleC. ধর্মীয় অবস্থান
titleD. অবাণিজ্যিকীকরণ
উত্তর: titleC
বুদ্ধ মূর্তিটিকে একটি ছোট ঘরে,সিংহাসনের উপর ভূমিস্পর্শ মুদ্রা নামে পরিচিত স্বর্গীয় ভঙ্গিতে বসানো আছে।এই ভঙ্গি বা মুদ্রা বুদ্ধের মরা পরাভূত করাকে প্রতীকরুপে প্রকাশ করে।পাগুলো ভিতরের দিকে ভাজ করা এবং অতীত কর্মের সাক্ষী স্বরুপ,ডান হাত শাস্ত্রিয় আচারগতভাবে মাটিতে স্পর্শ করা।মূর্তিটি ব্রোঞ্জে গড়া,ওজন সাড়ে ছয় টন,১.৮৪ মিটার(৬ ফুট) উচু বেদীর উপর নির্মিত এবং সবমিলে ৩.৮২ মিটার(১২.৫ ফুট) উচু।এর কাধের পরিমাপ ১.৮৪ মিটার(৬ ফুট) এবং বুকের পরিমাপ ২.৯ মিটার(৯.৫ ফুট)।এটি রাজকিয় পোশাক "ব্রাহমানিক কর্ড" দিয়ে সজ্জিত এবং এর বুকে রাজচিহ্ন বিদ্যমান।মূর্তির মাথায় মুকুট আছে এবং ডায়মন্ড,রুবি,স্যাফায়ার দিয়ে অলংকৃত।বাম হাতটি অস্বাভাবিক বড় দেখায় এবং কোলের উপর তালু উপরে ওঠানো অবস্থায় থাকে।  

পুরুষ ভক্তরা নিয়মিত মহামুনি মূর্তির মুখে গোল্ড লিফ প্রয়োগ করে। ঘন ঘন গোল্ড লিফ প্রয়োগের ফলে মহামুনি মূর্তির সোনার আস্তরনে(পুরুত্ব ১৫ সেন্টিমিটার /৫.৯ ইঞ্চি) আকারহীন রেখা তৈরী হয়েছে।লক্ষ্য করা গিয়েছে যে ডান হাত,মুকুট এবং অন্যান্য রাজকীয় বৈশিষ্ট্যসমূহ সোনার আবরনমুক্ত,যা এমন ধারণা দেয় যে এগুলো আসল মহামুনি মূর্তিতে পরে সংযোজিত।১৯৮৪ সালে যখন প্যাগোডা পুড়ে যায়, ৯১ কিলোগ্রাম(২০১ পাউন্ড) স্বর্ণ ওই এলাকা থেকে উদ্ধার করা হয়েছিল,যা ঐতিহাসিকভাবে চলমান পূজা এবং মহামুনির পূজা পদ্ধতীর স্থায়ীত্ব প্রকাশ করে।

সঠিক অনুচ্ছেদ শিরোনাম কোনটি?
titleA. মহামুনি মূর্তি
titleB. উৎপত্তি
titleC. অন্য বৈশিষ্টসমূহ
titleD. প্রধাণ মন্দির/প্যাগোডা
উত্তর: titleA
যৌন সংখ্যালঘু সম্প্রদায়ের মানুষজন বিভিন্ন উপায়ে পিতামাতা হওয়ার স্বাদ গ্রহণ করতে পারেন। তারা সহপিতা-মাতা, দত্তক নেওয়া, ডোনার এর সহযোগিতায় গর্ভাধান, রিসিপ্রোকাল আইভিএফ এবং সারোগেসির মাধ্যমে সন্তানের অভিভাবকত্ব গ্রহণ করতে পারেন। সমকামী নারী অথবা পুরুষ অথবা পরবর্তীতে রুপান্তরিত ব্যক্তি বিপরীত লিঙ্গের সম্পর্ক বিশেষত মিশ্র অভিমুখী বিবাহের মত বিভিন্ন কারণে সন্তান লাভ করেন।

কিছু শিশু জানেই না, তাদের পিতামাতা যৌন সংখ্যালঘুদের একজন। কারণ সমকামী হিসেবে প্রকাশ্যে আসার (কামিং আউট) মত বিষয়টি সন্তান কী হিসেবে তা ভেবেই তারা দ্বিধাগ্রস্ত থাকে।

বেশিরভাগ উভকামী, রুপান্তরকামী বা সমকামীরা পিতামাতার অধিকার পালন করেন। উদাহরণ স্বরুপঃ ২০০০ সালে যুক্তরাষ্ট্রের আদমশুমারি অনুযায়ী ৩৩ শতাংশ নারী সমকামী দম্পতি ও ২২ শতাংশ পুরুষ সমকামী দম্পতির গৃহে ১৮ বছরের নিচে অন্তত একজন সন্তান আছে। ২০০৫ সালের হিসাব অনুযায়ী, যুক্তরাষ্ট্রে আনুমানিক ২ লক্ষ ৭০ হাজার ৩১৩ জন শিশু সমকামী দম্পতির দ্বারা প্রতিপালিত হচ্ছে।

সঠিক অনুচ্ছেদ শিরোনাম কোনটি?
titleA. অন্যান্য পদ্ধতি
titleB. সারোগেসি
titleC. পরিসংখ্যান
titleD. যৌনসংখ্যালঘু সদস্যদের পরিবারের প্রকারভেদ
উত্তর: titleD
তিনি অনেক বিষয়ে দারস (শিক্ষা) প্রদান করেন,
যেমন:
তিনি প্রতি বুধবার ইসলামী চরিত্রের বক্তৃতা দেন এবং রিয়াদ ও জেদ্দায় মাসিক ক্লাসে পাঠদান করেন।
তিনি আল-কুর'আন আল-কারীম বেতার কেন্দ্রের "বায়না আন-নাবী (সাল্লাল্লাহু আলাইহি ওয়া সাল্লাম) ওয়া আসহাবিহি" নামক অনুষ্ঠানে অংশগ্রহণ করেন, যা শনিবার দুপুর ২ টা ৫ মিনিটে সম্প্রচার করা হয় এবং "খুতুওয়াত 'আলা তারিক্ব আল-ইসলাহ" নামক অনুষ্ঠানে অংশগ্রহণ করেন, যা বুধবার দুপুর ১ টায় সম্প্রচার করা হয়, আর পুনঃপ্রচারিত হয় সোমবার সন্ধ্যা ৬ টা ৪৫ মিনিটে।
তিনি কিছু সংখ্যক টিভি অনুষ্ঠানে উপস্থিত হয়েছেন এবং ভিডিও উপস্থাপনার মাধ্যমে বিভিন্ন পাঠ প্রদান করেন। তিনি ২৩ বছরেরও বেশি সময়ে মোট ৪৫০০ এরও বেশি অডিও ঘণ্টা বক্তব্য প্রদান করেছেন।

সঠিক অনুচ্ছেদ শিরোনাম কোনটি?
titleA. সমকামিতা
titleB. ভাস্কর্য এবং ছবি
titleC. কার্যক্রম
titleD. শিক্ষকতা
উত্তর: titleD
১৯৫৬-৫৭ মৌসুমে ইভান্সকে সহযোগিতার লক্ষ্যে এমসিসি দলের সদস্যরূপে দক্ষিণ আফ্রিকা গমন করেন। কিন্তু, ঐ সিরিজে ইভান্স তার অন্যতম সেরা সিরিজগুলোর একটি কাটালে কোন টেস্টেই অংশগ্রহণের সুযোগ পাননি তিনি। এ সময়ে তিনি জিম পার্কসের তুলনায় আগুয়ান ছিলেন।

বামহাতি ব্যাটিংয়ের উত্তরণ না ঘটায় ও প্রতিভাবান উইকেট-রক্ষকের প্রাচুর্য থাকায় পরবর্তীতে তাকে আর টেস্ট খেলার জন্যে ইংল্যান্ড দলে ডাকা হয়নি।

সঠিক অনুচ্ছেদ শিরোনাম কোনটি?
titleA. খেলার ধরন
titleB. অবসর
titleC. প্রথম-শ্রেণীর ক্রিকেট
titleD. আন্তর্জাতিক ক্রিকেট
উত্তর: titleD
নির্দেশাত্মক নীতিগুলিকে সংশোধন করতে হলে ভারতীয় সংসদের উভয় কক্ষের বিশেষ সংখ্যাগরিষ্ঠতার প্রয়োজন হয়। এর অর্থ, একটি সংশোধনী আনতে হলে উপস্থিত ও ভোটদানকারী সদস্যদের দুই-তৃতীয়াংশের সম্মতি প্রয়োজন হয়। যদিও, ভোটদানকারী সদস্যদের সংখ্যা কি লোকসভায় কি রাজ্যসভায় সাধারণ সংখ্যাগরিষ্ঠতার কম হলে চলে না।



সঠিক অনুচ্ছেদ শিরোনাম কোনটি?
titleA. সংশোধনী
titleB. তথ্যসূত্র
titleC. প্রয়োগ
titleD. বৈশিষ্ট্য
উত্তর: titleA
তিনি সারওয়াক, মালয়েশিয়ায় অনুষ্ঠিত মিস ওয়ার্ল্ড টুরিসম ২০০৫ খেতাব জিতে নেন। তিনি প্রথম ভারতীয় হিসেবে এই।খেতাবটি জিতেন। তার সাথে তিনি ডিশ টিভি, পন্ডস এবং নোকিয়ার বিজ্ঞাপনে কাজ করেন। তিনি এফেইচএম ম্যাগাজিন এর কভার পেজেও তিনি জায়গা পান। ইন্ডিয়া ইন্টারন্যাশনাল জুয়েলারি উইক ২০১১ তে তিনি জুয়েলারি ব্র‍্যান্ড ওয়াইএস১৮ এর জন্য র‍্যাম্পে হাটেন।

সঠিক অনুচ্ছেদ শিরোনাম কোনটি?
titleA. অভিনয় জীবন
titleB. কর্মজীবন
titleC. মডেলিং পেশায়
titleD. প্রাথমিক জীবন
উত্তর: titleC
অতীতের একটি অপরিবর্তনীয় বিন্দু থেকে মায়ার ইতিহাস গণনা করা হয়েছিল। যেমন, খ্রিস্টান ধর্মের অংশ হচ্ছে যিশুর জন্ম, গ্রিকের প্রথম অলিম্পিক গেমস এবং রোমান সাম্রাজ্যের জন্মের রোম থেকে। তাদের বর্ষপঞ্জিকার একটি তারিখ নির্দিষ্ট করা হয়েছে (দীর্ঘের পরিমাণ), অনুবাদ করা হয়েছিল ৩১১৪ খ্রীষ্টপূর্বাব্দ হিসেবে, সম্ভবত পরস্পর সম্পর্কযুক্ত একটি কাল্পনিক ঘটনাতে যেমন একটি ভীষণ বিপর্যয়ের পরে একটি নতুন বিশ্বের সৃষ্টি। খ্রীষ্টান যুগের আগের শতক থেকে, তাদের পুরোহিত জ্যোতির্বিজ্ঞানী নির্ভুলতার সঙ্গে চন্দ্র, সূর্যের গ্রহণ এবং শুক্রের কক্ষ পথ সম্পূর্ণভাবে নির্দিষ্ট করতে পারতো।

সঠিক অনুচ্ছেদ শিরোনাম কোনটি?
titleA. জীবনযাত্রা
titleB. সময়
titleC. লেখা এবং সাক্ষরতা
titleD. কৃষি
উত্তর: titleB
২০১৮ সালের ৬ অক্টোবর ভারতের নির্বাচন কমিশন ঘোষণা করে দু’টি পর্যায়ে ছত্তীসগঢ় বিধানসভার নির্বাচন আয়োজিত হবে। প্রথম পর্যায়ে ১২ নভেম্বর দক্ষিণ ছত্তীসগঢ়ের বাম চরমপন্থী অধ্যুষিত ১৮টি বিধানসভা কেন্দ্রে এবং দ্বিতীয় পর্যায়ে ২০ নভেম্বর অন্যান্য বিধানসভা কেন্দ্রগুলিতে নির্বাচনের দিন ধার্য হয়। সেই সঙ্গেই নির্বাচন আদর্শ আচরণবিধি জারি করে এবং ঘোষণা করে যে, ১১ ডিসেম্বর নির্বাচনের ফল ঘোষিত হবে।

সঠিক অনুচ্ছেদ শিরোনাম কোনটি?
titleA. সময়সূচি
titleB. ভোটগ্রহণ
titleC. প্রেক্ষাপট
titleD. আসন ও প্রাপ্ত ভোটের ভাগ
উত্তর: titleA
মোহাম্মদ রফি ১৯৭০ এর দশকের শুরুর দিকে গুরুতর অসুস্থ হয়ে পড়েন। ফলে ঐ দশকের প্রথম কয়েক বছরে খুব কমসংখ্যক গানই রেকর্ড করতে পেরেছিলেন তিনি।

একই সময়ে ভারতীয় সঙ্গীত জগতের অন্যতম প্রবাদ পুরুষ কিশোর কুমারের উত্তরণ, জনপ্রিয়তা ও সুনাম উত্তরোত্তর বৃদ্ধি পেতে থাকে। বিশেষ করে ১৯৬৯ সালে মুক্তিপ্রাপ্ত সামাজিক চলচ্চিত্র হিসেবে "আরাধনা" ছবির গানগুলোর কথা, সুর ও কণ্ঠশিল্পে কিশোর কুমারের অপূর্ব দক্ষতা এবং কণ্ঠশৈলীই এর মূল কারণ হিসেবে বিবেচনা করা হয়। এছাড়াও, ঐ একই বছরে মোহাম্মদ রফি হজ্বব্রত পালনের উদ্দেশ্যে সৌদি আরব গমন করেছিলেন।

অত্যন্ত জনপ্রিয় আরাধনা চলচ্চিত্রের সঙ্গীত পরিচালক ছিলেন এস. ডি. বর্মণ। তিনি রফিকে প্রথম দু'টি - "বাঘো মে বাহার হ্যায়" এবং "গুনগুনা রাহে হে ভ্রমর" দ্বৈত গানে অংশগ্রহণ করান। ঐ দু'টি গান রেকর্ড করানোর পর এস. ডি. বর্মণ অসুস্থ হয়ে পড়েন। ফলে গান পরিচালনার দায়িত্ব অর্পিত হয় তার পুত্র এবং সহকারী সঙ্গীত পরিচালক আর. ডি. বর্মণের উপর। তিনি কিশোর কুমারকে দিয়ে রূপ তেরা মাস্তানা এবং মেরে স্বপ্নো কি রাণী গান দু'টি ধারণ করেন।

১৯৭০ এর দশকের শুরুতে মোহাম্মদ রফি লক্ষ্মীকান্ত-পিয়ারেলাল, মদন মোহন, আর. ডি. বর্মণ এবং এস. ডি. বর্মণের ন্যায় জনপ্রিয় সঙ্গীত পরিচালকদের গানে কণ্ঠ দেন। তাদের পরিচালনায় - "তুম মুঝে ইউ ভুলা না পাওগে" (পাগলা কাহিন কা, ১৯৭১); "ইয়ে দুনিয়া ইয়ে মেহফিল" (হীর রানঝা, ১৯৭০); লতা মঙ্গেশকরের সাথে - "ঝিলমিল সিতারো কা" (জীবন মৃত্যু, ১৯৭০); "গুলাবি আঁখে" (দ্য ট্রেন, ১৯৭০); "ইয়ে জো চিলমান হ্যায়" এবং "ইতনা তো ইয়াদ হ্যায় মুঝে" (মেহবুব কি মেহেন্দী, ১৯৭১), "মেরা মান তেরা পিয়াসা" (গাম্বলার); "চালাও দিলদার চালাও" (পাকিজা, ১৯৭২); আশা ভোঁসলে'র সাথে - "চুরা লিয়া হ্যায় তুমনে" (ইয়াদো কি বারত, ১৯৭৩); দিলীপ কুমার অভিনীত - "না তু জমীন কি লিয়ে" (দস্তান, ১৯৭৩); "তেরী বিন্দিয়া রে" (অভিমান, ১৯৭৩) এবং "আজ মৌসুম বড় বেঈমান হ্যায়" (লোফার, ১৯৭৩) গানগুলোয় অংশগ্রহণ করেন তিনি।

১৯৭‌১ - ১৯৭৩ সময়কালের মধ্যে মোহাম্মদ রফি'র সঙ্গীত ভুবনে অংশগ্রহণ কমতে থাকে। যদিও, এ সময়ে তিনি কিছুসংখ্যক গানে কণ্ঠ দিয়েছেন।

সঠিক অনুচ্ছেদ শিরোনাম কোনটি?
titleA. ১৯৭০ দশকের শুরুতে
titleB. সম্মাননা
titleC. নওশাদের সাহচর্য্যে
titleD. আশা ভোঁসলে
উত্তর: titleA
আবদুর রহমান খান ১১ বছর তৎকালীন রুশ তুর্কিস্তানের তাশখন্দে নির্বাসিত ছিলেন। ১৮৭৯ খ্রিষ্টাব্দে শের আলি খানের মৃত্যুর পর তাশখন্দে রুশ গভর্নর জেনারেল আবদুর রহমান খানকে ক্ষমতা লাভের জন্য প্রচেষ্টা চালাতে চাপ দেন।

১৮৮০ খ্রিষ্টাব্দের মার্চে আবদুর রহমান খান উত্তর আফগানিস্তানে পৌছেছেন এই মর্মে সংবাদ ভারতে পৌছায়। গভর্নর জেনারেল লর্ড লিটন তার সাথে যোগাযোগ শুরু করেন। ব্রিটিশ সরকার তাদের বাহিনী ফিরিয়ে নিতে এবং কান্দাহার ও তার পার্শ্ববর্তী কিছু এলাকা ছাড়া বাকি আফগানিস্তানের আমির হিসেবে তাকে মেনে নিতে রাজি ছিল। কিছু আলোচনার পর আবদুর রহমান খানের সাথে কাবুলে ব্রিটিশ ভারতীয় সরকারের প্রতিনিধি লেপেল গ্রিফিনের সাক্ষাত হয়। গ্রিফিন বর্ণনা করেছেন যে আবদুর রহমান খান মাঝারি উচ্চতার, বুদ্ধিদীপ্ত মুখাবয়বধারী, অমায়িক ও বিনীত আচরণকারী, কাজের ক্ষেত্রে বিচক্ষণ ছিলেন।

সঠিক অনুচ্ছেদ শিরোনাম কোনটি?
titleA. বহিষ্কার এবং সমঝোতা
titleB. শাসনকাল
titleC. প্রারম্ভিক জীবন
titleD. ডুরান্ড লাইন
উত্তর: titleA
কলেজটি, বিশ্ববিদ্যালয় মঞ্জুরি কমিশনের সহায়তায়, কর্ম ভিত্তিক শিক্ষা চালু করেছে, এটি বি.এ, বি.কম, বিএসসি, ইত্যাদি অন্যান্য নিয়মিত কোর্সগুলির সাথেই করা যেতে পারে। কোর্সটি সফলভাবে শেষ করলে, একটি ছাত্র কাছাড় কলেজ এবং আসাম বিশ্ববিদ্যালয় থেকে যৌথভাবে সার্টিফিকেট/ডিপ্লোমা পায়। কলেজটি বিজনেস ইন্স্যুরেন্স, কম্পিউটার অ্যাপ্লিকেশন (কেবলমাত্র ডেটা কেয়ার) এবং অফিস ম্যানেজমেন্ট ও সেক্রেটারিয়াল অনুশীলনে এক বছরের সার্টিফিকেট কোর্স, দুই বছরের ডিপ্লোমা কোর্স এবং তিন বছরের অ্যাডভান্স ডিপ্লোমা কোর্স পড়ায়।

সঠিক অনুচ্ছেদ শিরোনাম কোনটি?
titleA. কমন রুম
titleB. বহির্সূত্র
titleC. অবস্থান
titleD. পেশা ভিত্তিক শিক্ষা
উত্তর: titleD
৭৫-এর আইএফএ শিল্ড ফাইনালে ইস্টবেঙ্গলের কাছে পাঁচ গোলে হেরেই মাথা নিচু করে মাঠ ছাড়তে হয়েছিলমোহনবাগানকে। ৩৪ বছর ধরে বাগান সমর্থকদের সেই যন্ত্রণা সহ্য করতে হয়েছে মুখ বুজেই। ইস্টবেঙ্গল সুযোগ পেলেই হাতের পাঁচ আঙুল দেখিয়েই মোহনবাগানিদের ব্রিদ্রুপ করত। কিন্তু ২০০৯-এ এর উত্তর দিয়েছিল মোহনবাগান। ১৯৭৫ এর ৫-০ র বদলা ৫-৩ এ নিয়েছিল মোহনবাগান। এই ম্যাচে একাই শেষ করে দিয়েছিলেন চিডি এডে। চার গোল করেছিলেন তিনি। ২৫ অক্টোবর যুবভারতীতে আরও একটা নজির গড়েছিলেন এই নাইজেরিয়ান স্ট্রাইকার। একমাত্র বিদেশি ফুটবলার হিসেবে ডার্বিতে হ্যাটট্রিক করেছিলেন তিনি৷ পাশাপাশি কোনও ডার্বিতে সর্বোচ্চ গোল করারও নজির গড়েন তিনি ৷ এই ম্যাচের ন মিনিটে শিল্টন পালের ভুলেই প্রথমে বাগান গোল হজম করেছিল। নির্মল ছেত্রীর ফ্লাইট বুঝত পারেননি শিল্টন।এরপর চিডি সমতা ফেরান। মণীশ মাথানির গোলে স্কোরলাইন ৩-১ হয়েছিল। এরপর ব্যারেটোর মাপা ক্রস থেকেই চিডি নিজের দু নম্বর ও দলের হয়ে তিন নম্বর গোলটা করেছিলেন। রুদ্ধশ্বাস ম্যাচে দুরন্ত পত্যাবর্তন করেছিল ইস্টবেঙ্গল। প্রথমার্ধের আগেই ইয়াসুফ ইয়াকুবু বাগানের দুর্বল রক্ষণের সুযোগ নিয়ে জোড়া গোল করে স্কোরলাইন ৩-৩ করেন। দ্বিতীয়ার্ধেও চিডি বুঝিয়ে দিয়েছিলেন যে, তিনি ফুরিয়ে যাননি। আরও দুটি গোল করে ইস্টবেঙ্গলকে ম্যাচ থেকে ছিটকে দিয়েছিল।

সঠিক অনুচ্ছেদ শিরোনাম কোনটি?
titleA. ইস্টবেঙ্গল ৪-১ মোহনবাগান, সেমিফাইনাল, ফেডারেশন কাপ ১৯৯৭
titleB. সবচেয়ে বেশি গোল
titleC. মোহনবাগান ৫-৩ ইস্টবেঙ্গল, আই-লিগ ২০০৯
titleD. তথ্য সংখ্যাদি
উত্তর: titleC
প্রাপ্ত জিনোম ডাটার ব্যাখ্যা এবং গবেষণা এখনো প্রাথমিক পর্যায়েই আছে। তবে একথা নির্দ্বিধায় বলা যায়, এখন পর্যন্ত প্রাপ্ত তথ্য চিকিৎসা ও জীবপ্রকৌশলীতে গুরুত্বপূর্ণ অবদান রাখতে সক্ষম। হিউম্যান জীনোম প্রজেক্ট সম্পূর্ণভাবে শেষ হোয়ার আগেই এরকম ধারণার স্বপক্ষে যুক্তি পাওয়া গেছে। মাইরিয়াড জিনেটিক্সের মতো একটি কোম্পানি ইতিমধ্যেই জিনেটিক পরীক্ষা ব্যক্তগত পর্যায়ে শূরু করেছে। এর মাধ্যমে বিভিন্ন ধরনের রোগ যেমন স্তন ক্যান্সার, যকৃতের অসুখ,তঞ্চন জটিলতা ইত্যাদির ঝুঁকি আগে থেকেই সনাক্ত করা যায়। এছাড়াও ক্যান্সার, আলঝেইমারের মতো রোগের কারণ খুঁজে পাওয়া সুযোগ অনেক উঁচু মাত্রায় বেড়ে গেছে। 

বিবর্তনের গবেষণায় বিভিন্ন প্রাণীর ডিএনএ সিকুয়েন্সিং নতুন সম্ভাবনার দিগন্ত খুলে দিয়েছে। বিভিন্ন ক্ষেত্রে, বিবর্তন সংক্রান্ত প্রশ্নে আণবিক জীববিজ্ঞান ফ্রেমে অনেক প্রশ্নেরই উত্তর দেয়া সম্ভব। রাইবোসম, বিভিন্ন অঙ্গাণুর উন্নতি, ভ্রুণের উন্নয়ন এবং মেরুদণ্ডী প্রাণীর রোগ প্রতিরোধ ব্যবস্থা ইত্যাদির বিবর্তনীয় দিক নিয়ে বিশদ আলোচনার সুযোগ করে দেয়। 

উদাহরণস্বরূপ, ট্রিটিয়াম এস্টিভিয়ামের জিনেটিক গঠনের উপর করা গবেষণা থেকে গাছের বিবর্তনে গৃহস্থালীর প্রভাব নিয়ে গভীর জ্ঞান অর্জিত হয়েছে। এরকম বিবর্তনের জন্য ঠিক কোন লোসাই সবচেয়ে বেশি অবদান রেখেছে, এসব যাচাই বাছাইয়ের ক্ষেত্রে জিন সিকুয়েন্সিং গুরুত্বপূর্ণ ভূমিকা রাখে।

সঠিক অনুচ্ছেদ শিরোনাম কোনটি?
titleA. উন্নতি
titleB. ফলাফল
titleC. ইতিহাস
titleD. হিউম্যান জিনোম প্রজেক্ট
উত্তর: titleA
আলোকবিজ্ঞান প্রাচীন মিশরীয় এবং মেসোপটেমিয়ানদের দ্বারা লেন্স এর উন্নতিসাধনের মাধ্যমে শুরু হয়েছিল। সবচেয়ে প্রাচীন যে লেন্সের কথা জানা যায় তা পালিশ করা স্ফটিক ছিল,প্রায়ই কোয়ার্টজের। এশিরিয়-দেশিয় লায়ারদ/নিমরুদ লেন্স নামে পরিচিত (খ্রিষ্টপূর্ব ৭০০ অব্দ )। প্রাচীন গ্রিক এবং রোমানরা কাচের গোলক পানি দিয়ে পূর্ণ করে লেন্স তৈরী করত। এই ব্যবহারিক উন্নয়নসমুহ অনুসরণ করা হয় গ্রিক ও ভারতীয় দার্শনিকগণের আলো দৃষ্টি এর তত্ত্বীয় উন্নতি সাধন,এবং গ্রেকো-রোমানদের জ্যামিতিক আলোকবিদ্যার উন্নতি সাধন দারা। আলোকবিদ্যা শব্দটি এসেছে প্রাচীন গ্রিক শব্দ থেকে যার অর্থ " আবির্ভাব,দৃশ্য"। 

প্লেটো প্রথম আলোর নির্গমন তত্ত্ব গ্রন্থনা করেন,তার মতে চোখ থেকে নির্গত আলো দ্বারা দর্শন উপলব্ধি হয়।
তিনি টিমিউস এর আয়নায় বিম্বের উল্টো সমতা সম্বন্ধেও মন্তব্য করেন। এর প্রায় শত বছর পরে,ইউক্লিড
অপটিকস নামে একটি গ্রন্থ
লিখেন। এ বইটিতে তিনি দৃষ্টির সাথে জ্যামিতির সম্পর্ক স্থাপন করেন আর সৃষ্টি হয় জ্যামিতিক আলোকবিজ্ঞান। তিনি প্লেটোর নির্গমন তত্ত্বের উপর ভিত্তি করে তার কাজ চালিয়ে যান যেখানে তিনি আলোকদৃষ্টির গাণিতিক নিয়ম
বর্ণনা করেন এবং আলোর প্রতিসরণের গুণগত ব্যাখ্যা করেন,যদিও কেউ যদি কখনো চোখ পিটপিট করে তাকায় তাহলে তার চোখ নিঃসৃত আলো দ্বারা কোন তারাকে তৎক্ষণাৎ উজ্জ্বল 
করা যাবে কিনা তা তিনি প্রশ্নের সম্মুখীন করেন। টলেমি, তার গ্রন্থ
অপটিক্সে, একটি বহির্গমন-নির্গমন দৃষ্টি তত্ত্বের কথা বলেন : চোখ
থেকে রশ্মি (বা ফ্লাস্ক) একটি শঙ্কু গঠন করে যার চূড়া হচ্ছে চোখের মধ্যে এবং তল হচ্ছে দর্শনক্ষেত্র। রশ্মিগুলো সংবেদনশীল এবং পৃষ্ঠতলের দূরত্ব আর দিকবিন্যাস
সম্পর্কে পর্যবেক্ষকের কাছে তথ্য পরিবহন করত। তিনি ইউক্লিডের কাজের অনেক
সারাংশ নিয়েছিলেন এবং প্রতিসরণ কোণ
পরিমাপ করার একটি উপায়
বের করেন যদিও তিনি আপতন কোণ এবং প্রতিসরণ কোণ এর মধ্যে সম্পর্ক লক্ষ্য করতে ব্যর্থ হন।

সঠিক অনুচ্ছেদ শিরোনাম কোনটি?
titleA. ইতিহাস
titleB. বিচ্ছুরণ
titleC. প্রতিফলন
titleD. আলো সম্পর্কিত যন্ত্রপাতি
উত্তর: titleA
দক্ষিণ রোডেশিয়ার উত্তর-পশ্চিমে হারারের জিম্বা জেলার কুতামা জেসুইত মিশনের কাছে তিনি জন্মগ্রহণ করেন। মালাউই পিতা "গ্যাব্রিয়েল মাতিবিলি" এবং শোনা অধিবাসী মাতা "বোনা" উভয়েই রোমান ক্যাথলিক ছিলেন। ছয় ভাই-বোনের মধ্যে তিনি ৩য় ছিলেন। বড় দুই ভাই - মাইকেল এবং দোনাতো উভয়েই তার শৈশবকালীন সময়ে মৃত্যুবরণ করেন। তার বাবা গ্যাব্রিয়েল মাতিবিলি একজন কাঠমিস্ত্রী ছিলেন। ১৯৩৪ সালে মাইকেলের মৃত্যুর পর মুগাবে পরিবার কাজের সন্ধানে বুলাওয়ে চলে যান।

মুগাবে ম্যারিস্ট ব্রাদার্স এবং জেসুইট বিদ্যালয়সহ মর্যাদাপূর্ণ কুতামা কলেজে পড়াশোনা করেন। সেখানে তিনি আইরিশ পাদ্রী ফাদার জেরোম ও'হিয়ার ছত্রচ্ছায়ায় নিজেকে গড়েন। তরুণ বয়সে
মুগাবে সামাজিক কিংবা শারীরিক কোনভাবেই জনপ্রিয় ছিলেন না। অধিকাংশ সময়ই তিনি ধর্মযাজক অথবা তার মায়ের সাথে পড়াশোনা করে সময় কাটাতেন। অন্যান্যদের সাথে খেলতে পছন্দ করতেন না বরং নিজেই নিজের সাথে মজা উপভোগ করতেন। তার ভাই দোনাতো বলেছিলেন যে একমাত্র বন্ধু হিসেবে ছিল বই।

শিক্ষক হিসেবে যোগ্যতা অর্জন করলেও তিনি পড়াশোনার উদ্দেশ্যে দক্ষিণ আফ্রিকার ফোর্ট হেয়ারে চলে যান। সেখানে ১৯৫১ সালে ইউনিভার্সিটি অব ফোর্ট হেয়ার থেকে স্নাতক ডিগ্রী অর্জন করেন। সাক্ষাৎ করেন বিখ্যাত ব্যক্তিত্ব - জুলিয়াস নায়ারে, হার্বাট চিতেপো, রবার্ট সবুকি এবং কেনেথ কাউন্ডা প্রমূখদের সাথে। এরপর সলিসবেরি (১৯৫৩), গুইলো (১৯৫৪) এবং তাঞ্জানিয়ায় (১৯৫৫-১৯৫৭) পড়াশোনা করেন।

ধারাবাহিকভাবে দূরশিক্ষণ প্রকল্পে ইউনিভার্সিটি অব সাউথ আফ্রিকা থেকে - প্রশাসন ও শিক্ষায় স্নাতক এবং ইউনিভার্সিটি অব লন্ডন এক্সটার্নাল প্রোগ্রাম থেকে বিজ্ঞান, আইন বিষয়ে স্নাতক এবং বিজ্ঞান ও আইন বিষয়ে স্নাতকোত্তর ডিগ্রী লাভ করেন।

কারাগারের অভ্যন্তরে থেকে তিনি দু'টি আইন ডিগ্রী অর্জন করেছিলেন। এছাড়াও, জিম্বাবুয়ের প্রধানমন্ত্রী থাকাকালীন বিজ্ঞানে স্নাতকোত্তর ডিগ্রী অর্জন করেন।

সঠিক অনুচ্ছেদ শিরোনাম কোনটি?
titleA. পদত্যাগ
titleB. রাজনৈতিক জীবন
titleC. প্রাথমিক জীবন
titleD. মৃত্যু
উত্তর: titleC
১৯৭৬ সালে পুরান ঢাকায় অবস্থানকালে কাঞ্চন ওয়াপদা মিলনায়তনে একটি মঞ্চনাটকে কাজ করেন। সেই মঞ্চনাটকের অতিথি ছিলেন সুভাষ দত্ত। নাটকটি দেখার পর সুভাষ দত্ত কাঞ্চনকে তার সাথে দেখা করতে বলেন এবং সাহিত্যিক আলাউদ্দিন আল আজাদের "তেইশ নম্বর তৈলচিত্র" উপন্যাস অবলম্বনে "বসুন্ধরা" (১৯৭৭) চলচ্চিত্রের পাণ্ডুলিপি দেন। এটি ছিল তার অভিনীত প্রথম চলচ্চিত্র। ছবিটিতে তার বিপরীতে অভিনয় করেন ববিতা। এরপর তিনি একই অভিনেত্রীর সাথে অভিনয় করেন ১৯৭৮ সালে "ডুমুরের ফুল", ১৯৭৯ সালে "সুন্দরী" চলচ্চিত্রে। এ সময়ে তার আরও কিছু উল্লেখযোগ্য চলচ্চিত্র হচ্ছে "শেষ উত্তর", "নালিশ", "অভিযান"। রাজ্জাক পরিচালিত "অভিযান" (১৯৮৪) ছায়াছবিতে রাজ্জাক ও জসিমের পাশাপাশি তার অভিনয় দর্শকদের মুগ্ধ করে।

সঠিক অনুচ্ছেদ শিরোনাম কোনটি?
titleA. জনপ্রিয়তা শীর্ষে আরোহণ (১৯৮৬ - ১৯৯৫)
titleB. ১৯৯৬ - ২০০৫
titleC. চলচ্চিত্র জীবন
titleD. চলচ্চিত্রে আগমন (১৯৭৭ - ১৯৮৫)
উত্তর: titleD
প্রতিটি দেশের নেতারা এই অঞ্চলটি আরও সংহত করার প্রয়োজন অনুভব করেন। ১৯৯৭ সালের শুরুতে, জোটটি এই লক্ষ্য অর্জনের অভিপ্রায়ে তার কাঠামোর মধ্যে সংগঠন তৈরি করা শুরু করে। আসিয়ান প্লাস থ্রি এর মধ্যে প্রথম ছিল এবং যা চীন, জাপান, এবং দক্ষিণ কোরিয়ার মধ্যে বিদ্যমান সম্পর্ক উন্নত করতে তৈরি করা হয়েছিল। এর পরে আরোও বৃহত্তর পূর্ব এশিয়া সম্মেলন হয়, যাতে এইসব দেশের সাথে সাথে ভারত, অস্ট্রেলিয়া, নিউজিল্যান্ড, মার্কিন যুক্তরাষ্ট্র ও রাশিয়াও ছিলো। এই নতুন গোষ্ঠী পূর্ব এশিয়া সম্প্রদায়-এর একটি পূর্বশর্ত হিসেবে কাজ করবে, যার নকশা এখন লুপ্ত ইউরোপীয় সম্প্রদায়-এর মত করে করা হয়েছিলো। আসিয়ান প্রখ্যাত ব্যক্তিদের গোষ্ঠী তৈরি করা হয়েছিল এই নীতির সম্ভাব্য সফলতা ও ব্যর্থতা অধ্যয়ন করা ও এর পাশাপাশি একটি আসিয়ান সনদ খসড়া তৈরির সম্ভাবনার জন্য।

২০০৬ সালে আসিয়ানকে জাতিসংঘের সাধারণ পরিষদে পর্যবেক্ষকের মর্যাদা দেওয়া হয়। এর প্রতিক্রিয়ায়, সংগঠনটি জাতিসংঘকে "সংলাপ অংশীদার" মর্যাদায় ভূষিত করে।

সঠিক অনুচ্ছেদ শিরোনাম কোনটি?
titleA. মুক্ত বাণিজ্য
titleB. ইতিহাস
titleC. ক্রমাগত সম্প্রসারণ
titleD. আসিয়ান প্লাস থ্রি
উত্তর: titleD
শহরটি সড়কপথে ও আকাশপথে ২১০ কিলোমিটার পশ্চিমে নাদি (নান্দি) শহরের সাথে সংযুক্ত। নাদিতে একটি আন্তর্জাতিক বিমানবন্দর আছে। সুভার অর্থনৈতিক কর্মকাণ্ডের মধ্যে পর্যটন অন্যতম। ক্রান্তীয় ভূদৃশ্যাবলি, শুল্কহীন কেনাকাটা এবং ব্যতিক্রমী সব হোটেলের কারণে এশিয়া, অস্ট্রেলিয়া ও মার্কিন যুক্তরাষ্ট্রের প্রতি বছর হাজার হাজার পর্যটক সুভায় ভ্রমণ করতে আসে। স্থানীয় শ্রমশক্তি একটি উল্লেখযোগ্য অংশ পর্যটন খাতের সাথে জড়িত। এছাড়া সুভাতে হালকা শিল্প যেমন সিগারেট, সাবান, বস্ত্র, নারকেলের শুকানো শাঁস, তন্দুরীতে রান্না, ও মদ চোলাইকরণের কারখানা আছে। এখান থেকে স্বর্ণ, চিনি ও প্রক্রিয়াজাত কাঠ রপ্তানি করা হয়। সরকার সবচেয়ে বড় কর্মনিয়োগদাতা।

সুভার পোতাশ্রয়টির সেবার মান উৎকৃষ্ট। প্রশান্ত মহাসাগর অতিক্রমকারী মালবাহী জাহাজগুলি এবং প্রশান্ত মহাসাগরের প্রমোদজাহাজগুলি যে প্রধান বন্দরগুলিতে বিরতি নেয়, তার মধ্যে সুভা বন্দর অন্যতম।

সঠিক অনুচ্ছেদ শিরোনাম কোনটি?
titleA. ভূগোল ও জলবায়ু
titleB. ইতিহাস
titleC. অর্থনীতি ও পরিবহন
titleD. শহরের বিবরণ
উত্তর: titleC
অর্থনৈতিক, বৈজ্ঞানিক, গবেষণামূলক ও শিল্প সংক্রান্ত প্রযুক্তিতে জার্মানি তখন বিশ্বের সবচাইতে উন্নত রাষ্ট্রসমূহের অন্যতম ছিল। তবে, তাদের প্রাকৃতিক সম্পদের উৎসসমূহের যোগান ও তাদের নিয়ন্ত্রণ, কাঁচামাল ও উৎপাদন ব্যবস্থা ইত্যাদি সীমিত ছিল, কিন্তু এগুলো তাদের দীর্ঘমেয়াদি পরিকল্পনাসমূহ (ইউরোপ নিয়ন্ত্রণ, জার্মান অধিকৃত অঞ্চলের বিস্তার, সোভিয়েত ইউনিয়নকে ধ্বংস ইত্যাদি) বাস্তবায়নের জন্য অপরিহার্য ছিল। রাজনৈতিক চাহিদা থেকে জার্মানির প্রাকৃতিক সম্পদ ও মানব সম্পদের নিয়ন্ত্রণ, শিল্পসমূহের উৎপাদনক্ষমতা এবং চাষযোগ্য ভূমির জন্যে জার্মানিকে তার সীমান্ত বিস্তার করতে হত, তথা নতুন ভূখণ্ড দখল করতে হত। জার্মানির সামরিক উৎপাদন নির্ভর করত এর নিজস্ব ভূখণ্ডের বাইরে থেকে আগত প্রাকৃতিক সম্পদের ওপর, মিত্রবাহিনীর রাষ্ট্রসমূহকে এ সমস্যার সম্মুখীন হতে হয়নি।

যুদ্ধকালীন জার্মানি যেসমস্ত অঞ্চল অধিকার করেছিল (সরাসরি আক্রমণ ও দখলের মাধ্যমে অথবা পুতুল সরকার স্থাপনের মাধ্যমে), সেসমস্ত অঞ্চলের অধিবাসীদের বাধ্য করা হয় জার্মান ক্রেতাদেরকে অতি স্বল্পমূল্যে কাঁচামাল ও কৃষিপণ্য বিক্রয় করতে। ১৯৪১ সালের ফ্রান্সের সকল রেলগাড়ির দুই-তৃতীয়াংশ ব্যবহৃত হয় জার্মানিতে পণ্য বহন করে নিয়ে যেতে। নরওয়ে ১৯৪০ সালে তার মোট জাতীয় আয়ের ২০% হারায়, এবং ১৯৪৩ সালে এই ক্ষতির পরিমাণ বেড়ে দাঁড়ায় ৪০%-এ। অক্ষশক্তিতে অংশ নেয়া জার্মানির মিত্ররা, যেমন, রোমানিয়া, ইতালি, হাঙ্গেরি, ফিনল্যান্ড, ক্রোয়েশিয়া ও বুলগেরিয়া জার্মানদের মোট আমদানী থেকে লাভবান হত। ভিচি ফ্রান্স থেকে প্রাপ্ত সম্পদ জার্মানির যুদ্ধ প্রস্তুতিতে সবচেয়ে বড় ভূমিকা রাখে। ১৯৪৩-৪৪ সালে, ফ্রান্সের মোট জাতীয় আয়ের (জি.ডি.পি.) প্রায় ৫৫ শতাংশ জার্মানির হস্তগত করতে হয়। সবমিলে জার্মানি মোট খাদ্যদ্রব্যের ২০% এবং মোট কাঁচামালের ৩৩% আসত এর দখলকৃত অঞ্চলসমূহ থেকে ও অক্ষশক্তির অন্তর্গত জার্মানির মিত্র রাষ্ট্রসমূহ থেকে।

১৯৪০ সালের ২৭ মে তারিখে জার্মানি রোমানিয়ার সাথে "তেল চুক্তি"তে সাক্ষর করে, যে চুক্তি মোতাবেক জার্মানি তেলের বিনিময়ে অস্ত্র সরবারাহ করে। রোমানিয়ার বার্ষিক তেল উৎপাদন ছিল প্রায় ৬০,০০,০০০ টন। এই উৎপাদন অক্ষশক্তির মোট উৎপাদনের শতকরা ৩৫ ভাগ ছিল, যার মধ্যে কৃত্রিম ও বিকল্প পণ্যসমূহও অন্তর্ভুক্ত, এবং খনিজ তেলের ৭০% ছিল রোমানিয়া থেকে প্রাপ্ত। ১৯৪১ সালে জার্মানির শান্তিকালীন তেল মজুদের মাত্র ১৮% অবশিষ্ট থাকে। ১৯৪১ থেকে ১৯৪৩ সালের মধ্যে জার্মানি ও অক্ষশক্তির অন্য মিত্রদেরকে রোমানিয়া প্রায় ১ কোটি ৩০ লক্ষ ব্যারেল তেল সরবরাহ করে থাকে (বার্ষিক প্রায় ৪০ লক্ষ ব্যারেল)। ১৯৪৪ সালে জার্মানির তেল উৎপাদন শীর্ষে পৌঁছায়, তখন তাদের উৎপাদনের পরিমাণ ছিল বার্ষিক ১ কোটি ২০ লক্ষ ব্যারেল।

রল্‌ফ কার্লবম আনুমানিক হিসেব করেন যে, ১৯৩৩-৪৩ সালে জার্মানির মোট ব্যবহৃত লোহার শতকরা ৪৩ ভাগ আসত সুইডেন থেকে। একথাও সত্য হতে পারে যে, 'হিটলারের শাসনামলে জার্মানির প্রতি দশটি বন্দুকের চারটি তৈরি হত সুইডেন থেকে আগত কাঁচামাল দিয়ে।'

সঠিক অনুচ্ছেদ শিরোনাম কোনটি?
titleA. নাৎসি জার্মানি
titleB. লেনিনগ্রাড, মস্কো ও রুস্তভের যুদ্ধ: শরৎ, ১৯৪১
titleC. নেতৃত্ব
titleD. "অপারেশন বারবারোসা": গ্রীষ্ম, ১৯৪১
উত্তর: titleA
তিনি শাস্ত্রীয় সংগীতের বিভিন্ন ক্ষেত্রে বিচরণ করেছেন। ১৯৮৫ সালে পুনের ভারত নিবাস হলে তিনি প্রথমবারের মত দর্শকদের সামনে সংগীত পরিবেশন করেন। ২০০৮ সালে তিনি আফগানিস্তান গমন করেন এবং আফগানিস্তানে অবস্থিত ফরাসি দূতাবাস ও কাবুল সাংস্কৃতিক কেন্দ্রে সংগীত পরিবেশন করেন। এছাড়াও তিনি যুক্তরাষ্ট্র, জার্মানি, যুক্তরাজ্য, সুইজারল্যান্ড, ইন্দোনেশিয়া,নরওয়ে, দক্ষিণ কোরিয়ায় সংগীত পরিবেশন করেছেন।

তিনি ত্রিনাদ নামের একটি ব্যান্ড দলের হয়ে সংগীত পরিবেশন করে থাকেন। ব্যান্ড দলটিতে তিনি ছাড়াও ভারতীয় গিটারবাদক জয়েন ভার্মা ও ফরাসি ড্রামবাদক জ্যঁ ডেভয়স্নে যুক্ত আছেন।

সঠিক অনুচ্ছেদ শিরোনাম কোনটি?
titleA. চলচ্চিত্র
titleB. অ্যালবাম
titleC. প্রারম্ভিক জীবন ও পরিবার
titleD. কর্মজীবন
উত্তর: titleD